ན་ གྱིས་ རློབས། །ཐོག་ མེད་ དུས་ ཀྱི་ དྲིན་ ཅན་ ཕ་ མ་རྣམས། །རབ་
འབར་ སྡུག་བསྔལ་གསུམ་གྱི་མེ་འོབས་ལས། །སྒྲོལ་ལ་སྐད་ཅིག་ཙམ་ ཡང་མི་
ཞུམ་ པའི།¸ །ལྷག་ བསམ་ སྙིང་ སྟོབས་སྐྱེ་བར་ བྱིན་གྱིས་རློབས། །མགོན་ པོ་ ཚེ་
དཔག་མེད་ཀྱིས་སྔོན་གྱི་ཚེ། །བདེ་གཤེགས་རིན་ཆེན་སྙིང་པོའི་སྤྱན་སྔ་རུ། །དམ་
བཅས་སྨོན་ལམ་ཇི་ལྟར་མཛད་པ་བཞིན། །བདག་གི་སྨོན་པའང་དེ་བཞིན་འགྲུབ་
གྱུར་ཅིག །རྒྱལ་སྲས་སྤྱོད་ལ་སློབ་པའི་སྐབས་ཀུན་ཏུ། །སྒྱིད་ལུག་ཞུམ་པ་ནམ་
ཡང་མི་སྐྱེ་ཞིང་། །ཐབས་ཤེས་ཟུང་འབྲེལ་ལམ་བཟང་སྒྲུབ་པ་ལ། ། རྨི་ལམ་དུ་
།
ཡང་གཡེལ་བར་མ་གྱུར་ཅིག །རིན་ཆེན་སེམས་མཆོག་ཆེས་ཆེར་སྟོབས་ རྒྱས་
ཏེ། །ཐབས་མཁས་ཐེག་ པའི་སྣོད་དུ་གྱུར་པ་ན། །རྡོ་རྗེ་སློབ་དཔོན་ མཆོག་ གི་
བཀའ་དྲིན་ལས། །རྣམ་དག་དབང་གིས་བདག་རྒྱུད་སྨིན་པར་ཤོག །དེའི་ཚེ་ལྷ་
དང་བླ་མའི་སྤྱན་སྔ་རུ། ། །ཇི་ལྟར་ཁས་བླངས་དམ་ཚིག་སྡོམ་པ་རྣམས། །སྲོག་གི་
ཕྱིར་ ཡང་ གཏོང་ བར་ མི་ བྱེད་ པར། །དངོས་ གྲུབ་ རྩ་ བ་ ཚུགས་པར་ བྱིན་ གྱིས་
རློབས། །ཐབས་མཁས་ཐུགས་རྗེ་ལྡན་པའི་དེད་དཔོན་གྱི། །མཐུ་ལས་རྒྱུད་སྡེ་རྒྱ་
མཚོའི་འཇིང་བརྒལ་ཏེ། །རྒྱུད་དོན་སྙིང་པོ་དེ་ཉིད་རིན་ཆེན་བཅུ། །རྙེད་ནས་སྒྲུབ་
པའི་ རྒྱལ་ མཚན་ རྩེཪ་ མཆོད་ ཤོག ། །ཡིད་འོང་དབེན་པའི་ནགས་ ཚལ་ ཉམས་
- 178 -

མགོན་པོ་ཚེ་དཔག་མེད་ཀྱི་སྒྲུབ་ཐབས་སྨྱུང་གནས་ཀྱི་ཆོ་ག་རིན་པོ་ཆེའི་ཕྲེང་བ།
ལ།
དགའ་བར། །འདོད་ཆུང་ཆོག་ཤེས་མང་ཐོས་ཞི་དུལ་ཅན། །རྒྱལ་བས་བསྔགས་
པའི་ གྲོགས་ དང་ ལྷན་ ཅིག་ ཏུ། །རྩེ་ གཅིག་ སྒྲུབ་ པ་སྙིང་པོར་བྱེད་པར་ཤོག །
མགོན་པོ་ཚེ་དཔག་མེད་ཀྱི་ལྷ་ཡི་ཚོགས། །འཆི་མེད་ལམ་ཀུན་ཡོངས་སུ་གང་བ་
།དངོས་བཤམས་ཡིད་ སྤྲུལ་ མཆོད་སྤྲིན་རྒྱ་མཚོ་ཡིས། །མཆོད་པས་ རླབས་
ཆེན་ བསོད་ ནམས་ ཚོགས་ རྫོགས་ཤོག །ཕྱི་ནང་ཆོས་རྣམས་བྲག་ ཆ་ ཇི་ བཞིན་
དུ། །རང་རང་རྐྱེན་ལ་བརྟེན་ནས་བཏགས་ཙམ་ལས། །ངོ་བོས་གྲུབ་པ་རྡུལ་ཙམ་
མ་མཆིས་པའི། །དོན་དམ་སྟོང་པའི་གནས་ལུགས་རྟོགས་པར་ཤོག །རང་བཞིན་
རྣམ་དག་ངང་དུ་བདག་དང་ལྷ། །ངོ་བོ་དབྱེར་མེད་བརྗོད་བྲལ་ཚུལ་རིག་ནས། །
དོན་དམ་སྟོང་པའི་ལྷ་མཆོག་རྩེ་གཅིག་ཏུ། །བསྒོམས་པས་རྒྱལ་བའི་ཆོས་སྐུ་མྱུར་
འགྲུབ་ཤོག ། །རྣམ་ པར་ མི་རྟོག་ ངང་ ལས་ གསལ་ རིག་ གི །གཟུང་ རྣམ་ གསང་
སྔགས་མཆོག་གི་སྒྲར་ཤར་བ། །སྒྲ་དང་ཡི་གེའི་ལྷ་ཉིད་བསྒོམས་པའི་མཐུས། །
རྒྱལ་ བའི་ གསུང་ དབྱངས་ མྱུར་ དུ་འགྲུབ་པར་ཤོག ། །རབ་འབྱམས་ རྒྱལ་ བའི་
འཁོར་ལོ་ཀུན་གྱི་དངོས། ། །མཚན་ དཔེའི་ གཟུགས་ རྫོགས་ ཕྱག་ རྒྱ་ མཚན་ མའི་
ལྷ། །བསྒོམས་པས་མ་དག་དྲི་མ་ཀུན་སྦྱངས་ཏེ། །རྒྱལ་བའི་གཟུགས་སྐུ་མྱུར་དུ་
འགྲུབ་པར་ཤོག །དག་པ་གཉིས་ལྡན་ཡེ་ཤེས་ཆོས་སྐུ་ཉིད། །རབ་འབྱམས་རྟེན་
དང་ བརྟེན་ པར་ ཡོངས་ ཤར་ བ། །ཟབ་ གསལ་ གཉིས་ མེད་ ལྷ་ ཡི་ རྣལ་ འབྱོར་
གྱིས། །ཐ་མལ་སྣང་ཞེན་དྲི་མ་དྲུངས་འབྱིན་ཤོག །ཡན་ལག་རྣམ་བཞིའི་བཟླས་
བརྗོད་དབྱར་སྐྱེས་རྔས། །རྒྱལ་བའི་ཐུགས་རྗེའི་ཆུ་འཛིན་རབ་བསྐུལ་ཏེ། །ཐུན་
མོང་མཆོག་གི་དངོས་གྲུབ་གྲུ་ཆར་གྱིས། །བདག་གཞན་མ་ལུས་ཚིམ་པ་ཉིད་གྱུར་
ཅིག །མེ་དང་སྒྲ་ལ་གཞོལ་བའི་བསམ་གཏན་གྱིས། །གཡོ་མེད་རི་དབང་ལྟ་བུར་
- 179 -

མེས་པོའི་ཤུལ་བཞག་ལས། ཡོངས་འཛིན་ཡེ་ཤེས་རྒྱལ་མཚན་གྱི་གསུང་འབུམ། ༼༡༨༽
གནས་གྱུར་ཅིང༌། །ཕུལ་བྱུང་བདེ་བས་བརྒྱན་པའི་ཏིང་འཛིན་རྩལ།
།རྫོགས་ཏེ་
མཚན་ བཅས་ རྣལ་ འབྱོཪ་ མཐར་ ཕྱིན་ཤོག ། །མཚན་འཛིན་དམིགས་ གཏད་ མ་
ལུས་འཇིག་བྱེད་པ། །སྒྲ་མཐར་ཐར་པ་སྟེར་བའི་རྣལ་འབྱོར་གྱིས། །ཉོན་མོངས་
ཤེས་བྱའི་སྒྲིབ་པ་ཀུན་སྦྱངས་ཏེ། །སྐུ་གསུམ་མྱུར་དུ་ཐོབ་པར་བྱིན་གྱིས་རློབས། །
ཐམས་ཅད་གཟིགས་པའི་གོ་འཕང་ཐོབ་པ་ན། །འགྲོ་བའི་གྲངས་དང་མཚུངས་
པའི་སྤྲུལ་པ་ཡིས། །མཁའ་མཉམ་ཡིད་ཅན་མ་ལུས་སྒྲོལ་བ་ལ། །མགོན་པོ་ཚེ་
དཔག་མེད་དང་མཚུངས་པར་ཤོག །བདག་ཉིད་མཐོང་ཐོས་དྲན་ རེག་མ་ ལུས་
དང་། ། །མིང་ཙམ་འཛིན་པར་བྱེད་པ་ཐམས་ཅད་ཀྱང༌། །དེ་ཡི་མོད་ལ་མི་འདོད་
ཀུན་ཞི་ཞིང་། །བསམ་དོན་ཐམས་ཅད་འབད་མེད་འགྲུབ་པར་ཤོག །བདག་ལ་
སྙིང་ནས་དད་པར་བྱེད་པའམ། ཁྲོ་བའི་སེམས་ཀྱིས་མི་སྙན་བརྗོད་ཀྱང་རུང་། །
བཟང་ངན་འབྲེལ་བ་ཐོགས་པ་མ་ལུས་པ། །ཐམས་ཅད་བྱང་ཆུབ་ལམ་ལ་འགོད་
པར་ཤོག །ནམ་མཁའི་མཐས་གཏུགས་གྱུར་པའི་སེམས་ཅན་ཀུན། །སྲིད་དང་ཞི་
བའི་མཐའ་ལས་སྒྲོལ་བ་ལ། །མགོན་པོ་ཚེ་དཔག་མེད་དང་མཚུངས་པར་ཤོག །
རྨད་བྱུང་སྲས་བཅས་རྒྱལ་བའི་བྱིན་རླབས་དང་། །རྟེན་འབྲེལ་བསླུ་བ་མེད་པའི་
བདེན་པ་དང༌། །བདག་གི་ལྷག་བསམ་དག་པའི་མཐུ་སྟོབས་ཀྱིས། །རྣམ་དག་
སྨོན་ པའི་ གནས་ འདི་ འགྲུབ་ པར་ཤོག །ཅེས་སྨོན་ལམ་གདབ་བོ། །དེ་ནས་ཐུན་བསྡུས་ཏེ་དཀྱིལ་འཁོར་ལ་
བརྟན་བཞུགས་བྱས་ལ་ཐུན་མཚམས་ལ་འཇུག་ཅིང་། ཐུན་གསུམ་པའི་མཇུག་ཏུ་ཤིས་བརྗོད་བྱ་བ་ནི། ཡངས་ པའི་ འཆི་
མེད་ ལམ་ གང་ འོད་དཔག་མེད། །འཁོར་ཚོགས་རྒྱ་མཚོས་བསྐོར་ བའི་ དཀྱིལ་
འཁོར་པས། ཁྱོད་ལ་མཆོག་སྩོལ་རབ་དགའ་སྐྱེད་ཅིག་དང་། །བཀྲ་ཤིས་གདངས་
སྙན་བདག་གིས་བསྒྲག་པར་བྱ། །བདེ་གཤེགས་ཀུན་གྱིས་བསྔགས་པའི་རྒྱལ་
- 180-

མགོན་པོ་ཚེ་དཔག་མེད་ཀྱི་སྒྲུབ་ཐབས་སྨྱུང་གནས་ཀྱི་ཆོ་ག་རིན་པོ་ཆེའི་ཕྲེང་བ།
བའི་མཚན། །གང་གིས་ཐོས་དང་དྲན་པ་ཙམ་གྱིས་ཀྱང་། །འཆི་མེད་ཚེ་ཡི་དངོས་
གྲུབ་མཆོག་སྩོལ་བའི། །བཅོམ་ལྡན་ཚེ་དཔག་མེད་མགོན་ལ་ཕྱག་འཚལ། །རྒྱལ་
བའི་མཁྱེན་ རབ་ ཀུན་ འདུས་ འཇམ་དཔལ་དབྱངས། །ཐུབ་དབང་གཉིས་ པ་ བློ་
བཟང་གྲགས་པའི་དཔལ། །གྲུབ་པའི་དབང་ཕྱུག་འཇམ་དཔལ་རྒྱ་མཚོ་སོགས། །
དངོས་དང་བརྒྱུད་པའི་བླ་མ་མཆོག་རྣམས་ལ། །དགེ་མཚན་ཇི་སྙེད་མཆིས་པའི་
བཀྲ་ཤིས་དེས། ཁྱེད་ཀྱི་མི་མཐུན་རྒུད་པ་ཀུན་ཟད་ཅིང་། །བདེ་ལེགས་ཡར་ངོའི་
ཟླ་ལྟར་འཕེལ་གྱུར་ནས། །ཕུན་ཚོགས་དཔལ་ལ་རོལ་པའི་བཀྲ་ཤིས་ཤོག །ལྷ་
མིའི་སྟོན་པ་འོད་དང་ཚེ་དཔག་མེད། །ཕྱོགས་མཚམས་བཞུགས་ནས་འཆི་བདག་
བདུད་འཇོམས་ཤིང་། །ཡེ་ཤེས་མཆོག་སྩོལ་བདེ་གཤེགས་བརྒྱད་ སོགས་ལ།
དགེ་མཚན་ཇི་སྙེད་མཆིས་པའི་བཀྲ་ཤིས་དེས། ཁྱེད་ཀྱི་མི་མཐུན་རྒུད་པ་ཀུན་
ཟད་ཅིང་། །བདེ་ལེགས་ཡར་ངོའི་ཟླ་ལྟར་འཕེལ་གྱུར་ནས། །ཕུན་ཚོགས་དཔལ་
ལ་རོལ་བའི་བཀྲ་ཤིས་ཤོག །དྲན་པ་ཙམ་གྱིས་གདུང་བ་ཀུན་སེལ་བའི། །མཚན་
བརྒྱ་ བརྒྱད་ དང་ འཆི་ མེད་ རྔ་ སྒྲའི་གཟུངས། ། །ལུང་དང་རྟོགས་ པའི་ ཆོས་ ཚུལ་
མཐའ་ དག་ ལ། ། །དགེ་ མཚན་ ཇི་ སྙེད་ མཆིས་ པའི་ བཀྲ་ཤིས་དེས། ། ཁྱེད་ ཀྱི་ མི་
མཐུན་རྒུད་པ་ཀུན་ཟད་ཅིང༌། །བདེ་ལེགས་ཡར་ངོའི་ཟླ་ལྟར་འཕེལ་གྱུར་ནས། །
ཕུན་ ཚོགས་ དཔལ་ ལ་ རོལ་བའི་བཀྲ་ཤིས་ཤོག །ཕྱོགས་བཅུའི་རབ་ འབྱམས་
རྒྱལ་བས་བསྔགས་པ་ཡི། །སྟོན་པ་འཁོར་བཅས་ཞིང་མཆོག་དམ་པ་ཡི། །ཡོན་
ཏན་མཐོང་ནས་ལམ་བཟང་སྒྲུབ་རྣམས་ལ། །དགེ་མཚན་ཇི་སྙེད་མཆིས་པའི་བཀྲ་
ཤིས་དེས། ཁྱེད་ཀྱི་མི་མཐུན་རྒུད་པ་ཀུན་ཟད་ཅིང་། །བདེ་ལེགས་ཡར་ངོའི་ཟླ་
ལྟར་འཕེལ་གྱུར་ནས། །ཕུན་ཚོགས་དཔལ་ལ་རོལ་པའི་བཀྲ་ཤིས་ཤོག །ནམ་
- 181-

མེས་པོའི་ཤུལ་བཞག་ལས། ཡོངས་འཛིན་ཡེ་ཤེས་རྒྱལ་མཚན་གྱི་གསུང་འབུམ། ༼༡༨༽
མཁའི་ཁྱོན་ལྟར་ཡངས་པའི་ཕོ་བྲང་མཆོག །ཉི་ཟླའི་འོད་དང་མཉམ་པའི་འོད་
འཕྲོ་ཞིང་། །གྲངས་མེད་རིན་ཆེན་རྒྱན་གྱིས་མཛེས་པ་ལ། །དགེ་མཚན་ ཇི་སྙེད་
མཆིས་པའི་བཀྲ་ཤིས་དེས། ཁྱེད་ཅག་གང་དང་གང་དུ་གནས་པ་དང་། །མི་ཤིས་
མཚན་མ་འགའ་ཡང་མི་འབྱུང་ཞིང་། །ཞིང་གི་འབྱོར་པ་ཕུལ་དུ་བྱུང་བ་ཡི། །བདེ་
ལེགས་ རྒྱུན་ མི་ ཆད་ པའི་ བཀྲ་ ཤིས་ ཤོག།
།།ཅེས་ཤིས་པ་བརྗོད་ཅིང་མེ་ཏོག་གི་ཆར་དབབ་བོ།
།གཉིས་པ་ཐུན་མཚམས་སུ་ཇི་ལྟར་བྱ་བའི་ཚུལ་ནི། ཐུན་མཚམས་སུ་ཡང་ཁྱེར་སོ་གསུམ་དང་རོལ་པ་གསུམ་གྱི་རྣལ་འབྱོར་ལ་གནས་
པའི་སྒོ་ནས་དལ་བ་ཐོབ་པ་དོན་དང་ལྡན་པར་བྱའོ། །ཐུན་གྱི་གྲངས་ནི་སྨྱུང་གནས་ཀྱི་སྦྱོར་བའི་ཉིན་དང་། དངོས་གཞིའི་ཉིན་གཉིས་ལ་
ཐུན་གསུམ་རེ་ངེས་པར་བྱ་དགོས་ཤིང༌། ཐུན་དང་པོའི་འགོར་ཁྲུས་དང་གསོ་སྦྱོང་བླང་བ་དང་། བུམ་སྒྲུབ་སྔར་བཤད་པ་ལྟར་བྱ་ཞིང༌།
ཐུན་ཕྱི་མ་གཉིས་ལ་གསོ་སྦྱོང་དང་བུམ་སྒྲུབ་གཉིས་བྱ་མི་དགོས་ལ། པདྨའི་རིགས་ཀྱི་དམ་རྒྱ་འཆའ་བ་སྔོན་དུ་བཏང་ནས་སྐྱབས་འགྲོ་
སེམས་བསྐྱེད་ནས་བཟུང་ཁྲུས་གསོལ་དང་སྨོན་ལམ་གྱི་བར་ཚང་བར་བྱ་ཞིང་ཐུན་ཐ་མའི་མཐར་བཀྲ་ཤིས་བྱ། སྨྱུང་གནས་དངོས་གཞི་
གྲུབ་པའི་སང་ཉིན་གསོ་སྦྱོང་དང་བུམ་སྒྲུབ་བཞག །པདྨའི་རིགས་ཀྱི་དམ་རྒྱ་བཅས་ལ་སྐྱབས་འགྲོ་སེམས་བསྐྱེད་ནས་བཀྲ་ཤིས་ཀྱི་བར་
ཚང་བར་བྱའོ། །སྨྱུང་གནས་ཀྱི་གནས་སུ་གསོ་སྦྱོང་བླངས་པའི་བསླབ་བྱའི་དམ་ཚིག་ཏུ་སྤྱིར་སྡོམ་པ་གསུམ་གྱི་བསླབ་བྱ་མཐའ་དག་
ཉམས་པ་མེད་པར་བསྲུང་བ་དང་། བྱང་སེམས་ཀྱི་བསླབ་བྱ་རྣམས་ལ་རྩལ་དུ་བཏོན་ནས་མ་ཉམས་པར་བསྲུང་ཞིང་། ཁྱད་པར་བསྲུང་
བྱ་ཡན་ལག་བརྒྱད་ཇི་ལྟར་ཁས་བླངས་པ་ལྟར་བསྲུང་བ་དང༌། བྱ་རྒྱུད་པདྨའི་རིགས་ཀྱི་དམ་ཚིག་ཏུ་མེ་ཏོག་ལ་མི་འགོམ་པ་སོགས་སྒོས་
ཀྱི་དམ་ཚིག་རྣམས་ཀྱང་ཤེས་པར་བྱས་ནས་ཚུལ་བཞིན་དུ་བསྲུང་བ་དང༌། བཟླས་པའི་སྐབས་སུ་གཉིད་དང་གླལ་བ་སོགས་བྱུང་ན་དག་
བྱེད་དུ་ཁྲུས་དང་ཉེ་རེག་བྱ་བ་སོགས་སྨྱུང་གནས་བསླབ་བྱ་ཕྲ་རགས་རྣམས་ཞིབ་པར་རྡོ་རྗེ་འཆང་ཆེན་པོའི་ ལམ་ གྱི་ རིམ་ པ་ དང་།
དེའི་བྱ་རྒྱུད་ཀྱི་ལེའུ་དགོངས་འགྲེལ་དུ་ཁོ་བོས་སྦྱར་བའི་བྱ་རྒྱུད་དོན་གསལ་སོགས་ཞིབ་ཏུ་བལྟས་ལ་ཤེས་པར་བྱའོ། །དེ་ལྟར་ཚེ་དཔག་
མེད་ལྷ་དགུའི་དཀྱིལ་འཁོར་ལ་བརྟེན་ནས་སྨྱུང་གནས་ཇི་ལྟར་བྱ་བའི་ཚུལ་བརྗོད་པ་དེ་དག་ནི་ལས་དང་པོ་པ་དག་གིས་གསག་སྦྱང་
གཙོ་བོར་འདོན་པ་ལ་ལག་ཏུ་བླང་བདེ་བར་བྱ་བའི་ཕྱིར་རྗེ་བཙུན་བློ་བཟང་ཆོས་ཀྱི་རྒྱལ་མཚན་གྱིས་བྱ་རྒྱུད་པདྨའི་རིགས་ཀྱི་སྨྱུང་
གནས་ཀྱི་ཆོ་ག་ཇི་ལྟར་བྱ་བའི་ཚུལ་གསུངས་པ་རྡོ་རྗེ་འཆང་ཆེན་པོའི་ལམ་གྱི་རིམ་པའི་དགོངས་པ་རྨ་མེད་པ་ཡིན་ཅིང་འདིར་ཡང་དེ་དང་
- 182 -

མགོན་པོ་ཚེ་དཔག་མེད་ཀྱི་སྒྲུབ་ཐབས་སྨྱུང་གནས་ཀྱི་ཆོ་ག་རིན་པོ་ཆེའི་ཕྲེང་བ།
མཐུན་པར་བཀོད་པ་ཡིན་གྱི། གཞན་ལ་དབང་བསྐུར་བར་བྱེད་ན་ཚེ་དཔག་མེད་ལྷ་དགུའི་དཀྱིལ་འཁོར་རྒྱས་པ་བསྒྲུབས་ནས་དབང་
བསྐུར་བའི་ཆོ་ག་རྗེ་བཙུན་བློ་བཟང་ཆོས་ཀྱི་རྒྱལ་མཚན་གྱིས་མཛད་པ་ཁྱད་པར་དུ་འཕགས་པ་བཞུགས་པས་དེ་ལས་ཇི་ལྟར་གསུངས་
པ་ལྟར་བྱའོ། །སྨྲས་པ། ཡོན་ཏན་ལྷུན་རྫོགས་ཐུབ་དབང་ཏི་སེ་ལས། །འོང་བའི་རྒྱུད་སྡེའི་
ཆུ་ཀླུང་ཆེན་པོ་བཞི། །གཅིག་ཏུ་འཁྱིལ་བའི་སྔགས་རིམ་མཚོ་ཆེན་ལས། །སྒྲུབ་
ཐབས་རིན་ཆེན་ཕྲེང་བ་འདི་བླངས་སོ། །ཚུལ་འདིར་འབད་པས་ཀུན་དའི་ཕུང་པོ་
ལྟར། །རབ་དཀར་དགེ་བ་གང་ཞིག་ཐོབ་པ་དེ། ། མཁའ་མཉམ་འགྲོ་བ་ཀུན་གྱི་
ཉེར་འཚོའི་གཞི། །ཐུབ་པའི་བསྟན་པ་ཡུན་རིང་གནས་ཕྱིར་བསྔོ། །འཇམ་མགོན་
བླ་མས་དཀའ་བ་དཔག་མེད་ཀྱིས། །བསྒྲུབས་པའི་མདོ་སྔགས་བསྟན་པའི་སྒྲོན་
མེ་འདི། །ས་འདི་གནས་པ་དེ་སྲིད་གནས་གྱུར་ཏེ། །འགྲོ་ཀུན་རྣམ་དག་ལམ་ལ་
འཇུག་གྱུར་ཅིག །
ཅེས་བྱ་རྒྱུད་པདྨའི་རིགས་ཀྱི་གཙོ་བོ་མགོན་པོ་ཚེ་དཔག་མེད་ཀྱི་སྒྲུབ་ཐབས་སྨྱུང་བར་གནས་པའི་ཆོ་ག་དང་བཅས་པ་རིན་པོ་
ཆེའི་ཕྲེང་བ་ཞེས་བྱ་བ་འདི་ནི་སྐྱེས་རབས་དུ་མར་
ས་རབས་དུ་མར་འཇམ་མགོན་བླ་མའི་བསྟན་པ་ལ་བྱ་བ་རྒྱ་ཆེན་པོ་མཛད་པ་རྟ་ཚག་བ་སོ་རྗེ་དྲུང་ཧུ་
ཐོག་ཐུ་བློ་བཟང་ཡེ་ཤེས་བསྟན་པའི་མགོན་པོས། མགོན་པོ་ཚེ་དཔག་མེད་ཀྱི་སྒྲུབ་ཐབས་སྨྱུང་གནས་ཀྱི་ཆོ་ག་དང་བཅས་པ་འཇམ་
མགོན་བསྟན་པའི་སྲོག་ཤིང་རྗེ་ལྕང་སྐྱ་རིན་པོ་ཆེའི་ཞབས་བརྟན་དུ་དམིགས་ནས་བཙུགས་ཆོག་པ་སྦྱོར་དངོས་རྗེས་གསུམ་ཚང་བ་ལག་
ཏུ་བླང་བདེ་བ་ཞིག་གསར་བྲིས་དགོས་ཞེས་བསྐུལ་བ་ལ་བརྟེན། བླ་མ་དམ་པ་རྣམས་ཀྱི་ཞབས་རྡུལ་སྤྱི་བོའི་རྒྱན་དུ་འཛིན་པ་རྒྱལ་
ཁམས་པ་དགེ་སློང་༧ཡེ་ཤེས་རྒྱལ་མཚན་གྱིས་ཕོ་བྲང་ཆེན་པོ